[{"text_idx": "#000000", "text": "Kinnigit d\u2019ho pratikou\u0300 ur roll-meuziou\u0300 e brezhoneg evit lakaat war wel hoc\u2019h engouestl evit ar vro."}, {"text_idx": "#000001", "text": "Moaien \u2018zo deoc\u2019h kinnig ur roll-pred dishen\u0303vel evit pep yezh : unan e galleg, unan e saozneg, unan all e brezhoneg hag all... ha kinnig ar gartenn a glot gant ar yezh \u2018vez komzet gant ho pratikou\u0300. Met kollet e vo ar gamaradiezh a vez digaset gant ur roll-pred liesyezhek. Souezhet ha plijet e vo an holl, brezhonegerien ha brezhonegerezed pe get, o welout brezhoneg. Un digarez evit deskin\u0303 un nebeud geriou\u0300 en ur c\u2019hortoz ar servijour.ez."}, {"text_idx": "#000002", "text": "Ha gouzout a rit ? : 73% eus annezidi Breizh o deus ar c\u2019hoant da welout muioc\u2019h a banellou\u0300 e brezhoneg ! (enklask TMO 2018)"}, {"text_idx": "#000003", "text": "Lakaat brezhoneg war ho roll-meuziou\u0300 :"}, {"text_idx": "#000004", "text": "a ziskouezo d\u2019ho pratikou\u0300 eo gwirion ho keginan\u0303,\na laka war wel hoc\u2019h engouestl er vro,\na grou ul liamm gant ho pratikou\u0300 hag un dan\u0303vez komz en ur c\u2019hortoz ar servijour.ez."}, {"text_idx": "#000006", "text": "Kavout a rit aman\u0303-dindan hor fichenn-aliou\u0300 evit lakaat brezhoneg en ho preti."}, {"text_idx": "#000007", "text": "Gouzout a reomp dija petra ho peus c\u2019hoant da lavar : \u201cn\u2019eus ket plas a-walc\u2019h war ma roll-meuziou\u0300 evit div yezh\u201d. Ha sur oc\u2019h ? Son\u0303jal a reomp eo kentoc\u2019h un afer pajennaozan\u0303. Sellit ouzh hor roll-meuziou\u0300 teiryezhek (ya ! 3 yezh ! ) galleg brezhoneg ha saozneg hag a zo aozet war ur bajenn A4. Sellit \u2018ta !"}, {"text_idx": "#000008", "text": "A wechou\u0300 eo aesoc\u2019h mont e darempred gant unan a vicher ha rein\u0303 dezhan\u0303 pe dezhi al labour krouin\u0303."}, {"text_idx": "#000009", "text": "Kavout a rit war Stal.bzh darempredou\u0300 ar c\u2019hrafourien ha grafourezed asambles gant an ajan\u0303sou\u0300 kehentin\u0303 e anavezomp evit bezan\u0303 barrek e brezhoneg."}, {"text_idx": "#000010", "text": "Geriaoueg ar boued a zo bet graet gant Ofis Publik ar Brezhoneg. An darn vrasan\u0303 eus ar geriou\u0300 ho po ezhomm evit sevel ho roll-meuziou\u0300 a zo skrivet e-barzh. Arabat chom etre daou ma fell deoc\u2019h bezan\u0303 adlennet pe ma vank deoc\u2019h geriou\u0300 zo. Deuit e darempred gant an Ofis pe ganeomp !"}, {"text_idx": "#000011", "text": "Gallout a reomp rein\u0303 aliou\u0300 deoc\u2019h evit brezhonekaat hoc\u2019h embregerezh hervez ho c\u2019hoant, hoc\u2019h ezhommou\u0300 hag ho pudjed."}, {"text_idx": "#000012", "text": "Mignoned ar brezhoneg he deus ar pal \u201cbrudan\u0303, skoazellan\u0303 ha difenn ar brezhoneg ha sevenadur Breizh (...)\u201d ha dont da vezan\u0303 ur gwir benveg evit ar gevredigezh keodedel a-benn brudan\u0303 ar brezhoneg er vuhez sokial hag armerzhel."}, {"text_idx": "#000013", "text": "Ti ar vro Bro Gwened"}, {"text_idx": "#000015", "text": "Gouel Broadel ar Brezhoneg 2023"}]